Vi har fået nye parkeringsregler på vores P-pladser.

Dette er gentagne gange blevet stemt om på flere afdelingsmøder, og vedtaget alle gange, senest 15/5 2018.

Reglerne er som følger:

* Parkering kun tilladt med gyldig P-tilladelse
* Parkering kun tilladt i afmærket bås.
* Tidsbegrænset parkering uden p-licens på 3 timer. P-skive påbudt
* Biler over 3500 kg. er ikke tilladt
* Parkering ej tilladt med trailer.
* MC og knallerter er ind til videre friholdt for krav om licens.

Fast parkeringslicens:

Du kan som beboer maks. få fast parkeringslicens til 2 køretøjer pr. lejemål.

Bilerne skal dog have tilknytning til området, så du skal enten stå som ejer eller bruger på registreringsattesten, eller fremvise registreringsattest på evt. firmabil.

Send en mail til parkering@lb1og2.dk med oplysninger om din adresse, samt billeder af dine registreringsattester på de biler du ønsker at få fast parkeringslicens til. Det vil være en rigtig god idé at afdække kontrolkoderne på registreringsattesterne.

Parkeringsudvalget forbeholder sig ret til at afvise registrering af et køretøj hvis det skønnes at der ikke er fast tilknytningsforhold til afdelingens parkeringspladser.

Gæsteparkeringslicens:

Alle beboere i Lille Birkholm afd. 1 og 2 kan blive oprettet i det elektroniske gæsteparkerings system. Du skal blot skrive en e-mail til parkering@lb1og2.dk med oplysninger om din adresse og din e-mail. Så vil du få tilsendt et aktiveringslink fra Q-park, som du så klikker på. Så kan du oprette dig med din e-mailadresse som brugernavn, og et selvvalgt password. Husk, at dit password SKAL indeholde mindst ét stort bogstav. Når du er oprettet, kan du udstede parkeringslicens til dine gæsters biler.

Klik på fanen: Udsted P-tilladelse

I feltet Køretøj indtaster du den ønskede bils registreringsnummer

I området periode i feltet Udløb, vælger du den tid som gæsteparkeringen skal gælde.

Du kan maks. bruge 100 timer om måneden.

Du kan hente papir licenser til 24 timers gæsteparkering på ejendomskontoret, hvis dette er nemmere for dig.

Har du lejet Stamhuset, kan du få udleveret weekend licenser til dine gæster. En weekend licens gælder i 48 timer.

Venlig hilsen

Parkeringsudvalget Lille Birkholm 1 og 2